На основу Решења стечајног судије Привредног суда у Београду пословни број : 4.Ст.316/2015 од 09.08.2016. године, а у складу са чл. 131, 132 и 133. Закона о стечају («Службени гласник Републике Србије» број 104/2009, 99/2011 - др. закон, 71/2012 - одлука УС и 83/2014), Националним стандардом број 5 – Национални стандард о начину и поступку уновчења имовине стечајног дужника («Службени гласник Републике Србије» број 13/2010), стечајни управник стечајног дужника, привредног друштва са пословним именом:

**„ЛЕНАДА” ДОО БЕОГРАД (СТАРИ ГРАД) - У СТЕЧАЈУ**

са седиштем у улици Сремска број 6/I, Београд – Стари град,

Матични број: 20456191, ПИБ: 105786938

**4.Ст.316/2015**

**О Г Л А Ш А В А**

**ПРОДАЈУ ДЕЛА ИМОВИНЕ СТЕЧАЈНОГ ДУЖНИКА**

**ЈАВНИМ НАДМЕТАЊЕМ - ЛИЦИТАЦИЈОМ**

**ПРЕДМЕТ ОВЕ ПРОДАЈЕ ЈЕ ОПРЕМА КАО ЦЕЛИНА СПЕЦИФИЦИРАНА У НАЛАЗУ И МИШЉЕЊУ СУДСКОГ ВЕШТАКА.**

**Опрема се продаје као целина и састоји се од :** опреме за производњу у хладњачи (ротатива, тресача, избијачица, калибратора, бланшера, дупликатора....), транспортних и пребирних трака, кондезатора, вага, столова, канцеларијског намештаја, резервних делова, возила (тегљач, две приколице и доставно возило) и друго ближе специфицирано у продајној документацији.

**Датум одржавања** јавног надметања је **27.07.2017. године** са почетком у 14 часова у просторијама стечајног управника у Београду, Сремска 6/I.

**Процењена вредност** износи 41.798.046,74 РСД;

**Почетна цена** 20% од процењене вредности износи 8.359.609,35 РСД;

**Гарантни депозит** 20% од процењене вредности према Нациoналном стандарду за учешће у поступку продаје износи 8.359.609,35 РСД;

**Крајњи рок** за откуп документације и уплату депозита је 24.07.2017. год. до 15 часова;

**Лицитациони корак**, тј. увећана цена се утврђује тако што се почетна цена, односно последња утврђена цена увећава за 1.000.000,00 РСД.

**Откуп продајне докуменатције** – 500.000,00 РСД

Имовина стечајног дужника се продаје у виђеном правном и фактичком стању без права на накнадну рекламацију купца. Стечајни управник не гарантује да имовина која се продаје има одређене карактеристике у смислу квалитета, квантитета или да одговара сврси коју потенцијални понуђач предвиђа за ту имовину. Сматра се да је учесник на лицитацији пре лицитације обавио разгледање имовине која се продаје и своју понуду заснива на сопственој процени стања имовине.

Пријављивање за учешће у јавном надметању почиње истог дана у 12 часова ( 2 сата пре почетка јавног надметања).

Право на учешће у јавном надметању имају сва правна и физичка лица која :

* Након добијања профактуре, изврше уплату ради откупа продајне документације у износу од 500.000,00 РСД, и уплате депозит у износу од 8.359.609,35 РСД.

Профактура се може преузети сваког радног дана у периоду од 11.00 до 15.00 часова у просторијама стечајног управника на адреси Сремска бр. 6/I у Београду, а најкасније до 24.07.2017. године, до 12 часова.

* Уплате депозит на текући рачун стечајног дужника број 355-3200479798-04код Vojvođanskе bankе ad, или положе неопозиву првокласну банкарску гаранцију наплативу на први позив, најкасније 3 радна дана пре одржавања продаје.

У случају да се као депозит положи првокласна банкарска гаранција, оригинал исте се ради провере мора доставити стечајном управнику. У случају да је учесник правно лице, уз пријаву се доставља и извод из регистрације и ОП образац.

Уколико на јавном надметању победи Купац који је депозит обезбедио банкарском гаранцијом, мора измирити износ депозита у року од 2 дана од дана проглашења за најбољег понуђача, а пре потписивања купопродајног уговора, након чега ће му бити враћена гаранција;

* Потпишу изјаву о губитку права на враћање депозита. Изјава чини саставни део продајне документације;

Ако проглашени купац не потпише записник, купопродајни уговор или не уплати купопродајну цену у прописаним роковима и на прописани начин, као и у свим другим случајевима предвиђеним Изјавом о губитку права на враћање депозита, губи право на повраћај депозита.

- Стечајни управник ће без одлагања вратити положени депозит/банкарску гаранцију сваком учеснику у јавном надметaњу, осим проглашеном купцу и другом најбољем понуђачу, у року од осам дана од дана одржавања јавног надметања.

Имовина се купује у виђеном стању и може се разгледати након откупа продајне документације, сваког радног дана у Пироту на адреси Милутина Велимировића бб (Барјечифлички пут бб), а најкасније до 21.07.2017. године у периоду од 9 до 15 часова уз најаву стечајном управнику један дан пре заказивања разгледања.

Проглашени купац је дужан да уплати цео износ купопродајне цене, у року од 8 дана од дана потписивања Уговора о купопродаји.

Порези, таксе и трошкови сачињавања и овере уговора падају на терет Купца.

ОВЛАШЋЕНО ЛИЦЕ : Стечајни управник Зоран Симић,

Контакт телефони: 063/840-3317; 011/328-3870; е-mail: zoran.simic@centrofin.rs.